Landnámsmenn á Íslandi

Landnámsmenn á Íslandi og landnám þeirra samkvæmt Landnámu. Skammstafanirnar í sviga vísa til landsfjórðunga:
 AFF - Austfirðingafjórðungur - sjá landnámsmenn þar
 NLF - Norðlendingafjórðungur - sjá landnámsmenn þar
 SLF - Sunnlendingafjórðungur - sjá landnámsmenn þar
 VFF - Vestfirðingafjórðungur - sjá landnámsmenn þar

A
 Arnbjörg bjó á Arnbjargarlæk í Borgarfirði. - (VFF)
 Arndís auðga Steinólfsdóttir nam land í Hrútafirði út frá Borðeyri og bjó í Bæ. - (VFF)
 Arngeir nam alla Melrakkasléttu milli Hávararlóns og Sveinungsvíkur. Hann bjó í Hraunhöfn. - (NLF)
 Atli Valason nam land á Snæfellsnesi með Ásmundi syni sínum frá Furu til Lýsu. - (VFF)
 Graut-Atli Þórisson nam eystri strönd Lagarfljóts milli Gilsár og Vallaness vestan Öxnalækjar. - (AFF)
 Auðólfur nam Hörgárdal niður frá Þverá til Bægisár. Hann bjó á Syðri-Bægisá. - (NLF)
 Auðunn rauði keypti land í Hornafirði af Hrollaugi Rögnvaldssyni frá Hömrum til Viðborðs. Hann bjó á Hoffelli. - (AFF)
 Auðunn skökull Bjarnarson nam Víðidal í Húnaþingi og bjó á Auðunarstöðum. - (NLF)
 Auðunn stoti Valason nam Hraunsfjörð á Snæfellsnesi milli Svínavatns og Tröllaháls. Hann bjó í Hraunsfirði.  - (VFF)
 Auðunn rotinn Þórólfsson fékk land í Eyjafirði af Helga magra frá Hálsi til Villingadals og bjó í Saurbæ. - (NLF)
 Auður djúpúðga Ketilsdóttir nam öll Dalalönd frá Skraumuhlaupsá að Dögurðará og bjó í Hvammi. - (VFF)

Á
 Álfarinn Valason nam fyrstur land frá Beruvíkurhrauni til Ennis á Snæfellsnesi. - (VFF)
 Álfgeir nam land um Álfgeirsvöllu upp til Mælifellsár og bjó á Álfgeirsvöllum. - (NLF)
 Álfur egðski nam öll lönd utan Varmár og bjó að Gnúpum. - (SLF)
 Án rammi fékk nyrðri strönd Seyðisfjarðar til Vestdalsár af Bjólfi. - (AFF)
 Án rauðfeldur Grímsson keypti land af Erni milli Langaness og Stapa í Arnarfirði og bjó á Eyri. - (VFF)
 Áni fékk land af Skalla-Grími ofan með Langá til Hafurslækjar og bjó að Ánabrekku. - (VFF)
 Ármóður rauði Þorbjarnarson, fóstbróðir Geirleifs, nam Rauðasand.  - (VFF)
 Ásbjörn auðgi Harðarson keypti land fyrir sunnan Kjarrá, upp frá Sleggjulæk til Hvítbjarga. Hann bjó á Ásbjarnarstöðum. - (VFF)
 Ásbjörn Reyrketilsson nam land ofan Krossár austan Markarfljóts og kallaði Þórsmörk. - (SLF)
 Ásbjörn Össurarson nam land milli Hraunsholtslækjar og Hvassahrauns og bjó á Skúlastöðum. - (SLF)
 Ásbrandur Þorbrandsson nam land með föður sínum og bjó í Haukadal. - (SLF)
 Ásgeir, skipverji Hrómundar, bjó á Hamri upp frá Helgavatni. - (VFF)
 Ásgeir kneif nam land milli Lambafellsár og Seljalandsár og bjó að Auðnum. - (SLF)
 Ásgeir Úlfsson fékk Hlíðarlönd af Ketilbirni gamla og bjó í Ytri-Hlíð. - (SLF)
 Ásgerður Asksdóttir nam land milli Seljalandsmúla og Markarfljóts og bjó norðan í Katanesi. - (SLF)
 Ásgrímur Öndóttsson fékk land hjá Ásmundi bróður sínum og bjó að Nyrðri-Glerá. - (NLF)
 Áskell hnokkan Dufþaksson nam land milli Steinslækjar og Þjórsár. Hann bjó í Áskelshöfða. - (SLF)
 Ásmundur nam land í Þingeyrasveit út frá Helgavatni og bjó undir Gnúpi. - (NLF)
 Ásmundur Atlason nam land með föður sínum frá Furu til Lýsu og bjó í Langaholti. - (VFF)
 Ásmundur Öndóttsson fékk Kræklingahlíð af Helga magra og bjó að Syðri-Glerá. - (NLF)
 Ásröður fékk öll lönd milli Gilsár og Eyvindarár af Brynjólfi gamla. Hann bjó á Ketilsstöðum. - (AFF)
 Ávangur byggði fyrst í Botni í Hvalfirði. - (SLF)

B
 Baugur nam Fljótshlíð alla með ráði Ketils hængs og bjó á Hlíðarenda. - (SLF)
 Bálki Blængsson nam Hrútafjörð allan og bjó á Bálkastöðum og í Bæ. - (VFF)
 Bárður Suðureyingur nam land frá Stíflu til Mjóadalsár. - (NLF)
 Gnúpa-Bárður Heyangurs-Bjarnarson nam fyrst Bárðardal allan upp frá Kálfborgará og Eyjardalsá og bjó að Lundarbrekku. Hann fluttist síðar suður yfir heiðar og nam Fljótshverfi allt. Bjó hann þá að Gnúpum. - (NLF, AFF)
 Bekan fékk land í landnámi Ketils Bresasonar milli Berjadalár og Urriðaár. Hann bjó á Bekansstöðum. - (SLF)
 Bersi goðlaus Bálkason nam Langavatnsdal og bjó á Torfhvalastöðum. - (VFF)
 Bjólfur nam Seyðisfjörð allan og bjó þar. - (AFF)
 Björn nam Bjarnarfjörð. - (VFF)
 Björn nam land upp með Rangá og bjó í Svínhaga. - (SLF)
 Rauða-Björn nam Bjarnardal ásamt hliðardölum og keypti auk þess land af Skalla-Grími milli Gljúfurár og Gufár. Hann bjó í Dalsmynni og /eða á Rauðabjarnarstöðum. - (VFF)
 Reyni-Björn nam land milli Kerlingarár og Hafursár og bjó að Reyni. - (AFF)
 Sléttu-Björn nam hinn vestra dal í Saurbæ með ráði Steinólfs. Hann bjó á Sléttu-Bjarnarstöðum. - (VFF)
 Björn gullberi nam Lundarreykjadal milli Grímsár og Flókadalsár. Hann bjó á Gullberastöðum. - (SLF)
 Björn sviðinhorni nam Álftafjörð nyrðra inn frá Rauðuskriðu og Sviðinhornadal. - (AFF)
 Skjalda-Björn Herfinnsson nam land frá Straumnesi til Dranga og bjó í Skjalda-Bjarnarvík.  - (VFF)
 Sleitu-Björn Hróarsson nam land milli Grjótár og Deildarár. Hann bjó á Sleitu-Bjarnarstöðum. - (NLF)
 Björn austræni Ketilsson nam land milli Hraunsfjarðar og Stafár og bjó í Bjarnarhöfn. - (VFF)
 Skinna-Björn Skeggjason nam Miðfjörð og Línakradal. Hann bjó á Reykjum í Miðfirði. - (NLF)
 Brúni hvíti Háreksson nam land milli Mjóadalsár og Úlfsdala. Hann bjó á Brúnastöðum. - (NLF)
 Brynjólfur gamli Þorgeirsson var fyrst í Eskifirði, en nam síðan Fljótsdal ofan Hengifossár og Gilsár, Skriðdal og Völluna út til Eyvindarár. - (AFF)
 Bröndólfur Naddoddsson nam Hrunamannahrepp ásamt Mávi og bjó að Berghyl. - (SLF)
 Böðmóður nam land milli Drífandi og Fjarðarár og upp til Böðmóðshorns. Hann bjó í Böðmóðstungu. - (AFF)
 Böðólfur Grímsson nam Tjörnes allt milli Tunguár og Óss. - (NLF)
 Böðvar hvíti Þorleifsson nam alla dali inn frá Leiruvogi og Múla. Hann bjó að Hofi. - (AFF)

D
 Dufan, leysingi Ánar rauðfelds, bjó í Dufansdal. - (VFF)
 Dufþakur fékk land af Katli hæng og bjó í Dufþaksholti. - (SLF)
 Dýri nam Dýrafjörð og bjó að Hálsum. - (VFF)

E
 Egill rauði nam Norðurfjörð og bjó á Nesi. - (AFF)
 Eilífur nam Odda upp til Reyðarvatns og Víkingslækjar. - (SLF)
 Eilífur örn Atlason nam land frá Mánaþúfu að Gönguskarðsá og Laxárdal og bjó þar. - (NLF)
 Eilífur auðgi Önundarson fékk Höfðalönd af Ketilbirni gamla og bjó í Höfða. - (SLF)
 Lón-Einar keypti Lónland undir Jökli af Sigmundi Ketilssyni og bjó þar. - (VFF)
 Einar Þorgeirsson helgaði sér Öxarfjörð ásamt Vestmanni og Vémundi. - (NLF)
 Eiríkur nam Keldudal sunnan Dýrafjarðar, Sléttanes og allt til Stapa. - (VFF)
 Eiríkur snara nam land frá Ingólfsfirði til Veiðileysu og bjó í Trékyllisvík. - (VFF)
 Eiríkur Hróaldsson nam land frá Giljá um Goðdali og ofan til Norðurár. Hann bjó að Hofi í Goðdölum. - (NLF)
 Eiríkur rauði Þorvaldsson ruddi lönd í Haukadal og bjó á Eiríksstöðum, nam síðar Brokey og Öxney, síðast Eiríksfjörð á Grænlandi. - (VFF)
 Erpur Meldúnsson, leysingi Auðar, fékk Sauðafellslönd. - (VFF)
 Eyfröður gamli nam eystri tunguna milli Kaldakvíslar og Hvítár. Hann bjó í Tungu. - (SLF)
 Eysteinn digri nam land austan Geirlandsár og bjó í Geirlandi. - (AFF)
 Eysteinn meinfretur Álfsson nam Hrútafjarðarströnd eystri. - (NLF)
 Eysteinn Hranason keypti Meðallönd af Eysteini digra og bjó að Skarði. - (AFF)
 Eysteinn Rauðúlfsson nam land niður frá Bægisá til Kræklingahlíðar og bjó að Lóni. - (NLF)
 Eysteinn Þorsteinsson byggði Fagradal. - (AFF)
 Eyvindur byggði Mjóafjörð. - (AFF)
 Eyvindur fékk land af Steinunni frænku sinni milli Kvíguvogabjarga og Hvassahrauns. - (SLF)
 Eyvindur auðkúla nam allan Svínadal og bjó á Auðkúlustöðum. - (NLF)
 Eyvindur hani fékk land af Öndóttssonum og bjó í Hanatúni (síðar kallað Marbæli). - (NLF)
 Eyvindur karpi nam land milli Almannafljóts og Geirlandsár og bjó að Fossi. - (AFF)
 Eyvindur kné nam Álftafjörð og Seyðisfjörð. - (VFF)
 Eyvindur sörkvir nam Blöndudal. - (NLF)
 Eyvindur Herröðarson nam Eyvindarfjörð. - (VFF)
 Eyvindur Loðinsson nam Flateyjardal upp til Gunnsteina. - (NLF)
 Eyvindur Þorsteinsson nam Reykjadal ofan Vestmannsvatns eftir að hafa rekið Náttfara burt. Hann bjó á Helgastöðum. - (NLF)
 Eyvindur vopni Þorsteinsson nam allan Vopnafjörð frá Vestradalsá og bjó í Krossavík ytri. - (AFF)

F
 Finngeir Þorsteinsson, skipverji Geirröðar, fékk land af honum í Álftafirði og bjó á Kársstöðum. - (VFF)
 Finni nam Finnafjörð og Viðfjörð. - (AFF)
 Finnur auðgi Halldórsson nam land sunnan Laxár að Kalmannsá og bjó á Miðfelli. - (SLF)
 Flosi Þorbjarnarson nam Rangárvelli austan Rangár. - (SLF)
 Flóki, leysingi Ketils gufu, nam Flókadal milli Flókadalsár og Geirsár. Hann bjó í Hrísum. - (SLF)
 Hrafna-Flóki Vilgerðarson nam Flókadal milli Flókadalsár og Reykjarhóls og bjó á Mói. - (NLF)
 Freysteinn fagri nam Sandvík, Viðfjörð og Hellisfjörð. Hann bjó á Barðsnesi. - (AFF)
 Friðleifur nam Sléttuhlíð alla og Friðleifsdal milli Friðleifsdalsár og Stafár. Hann bjó í Holti. - (NLF)
 Friðmundur nam Forsæludal. - (NLF)

G
 Galmi nam Galmaströnd milli Þorvaldsdalsár og Reistarár. - (NLF)
 Geir auðgi Ketilsson, sonur Ketils blunds, bjó í Geirshlíð í Flókadal.  - (SLF)
 Geiri bjó fyrstur sunnan Mývatns á Geirastöðum. - (NLF)
 Geirleifur Eiríksson nam Barðaströnd milli Vatnsfjarðar og Berghlíða. - (VFF)
 Geirleifur Hrappsson nam Hörgárdal upp til Myrkár og bjó í Haganum forna.  - (NLF)
 Geirmundur Gunnbjarnarson nam tunguna milli Norðurár og Sandár. Hann bjó í Tungu. - (VFF)
 Geirmundur heljarskinn Hjörsson nam land á Skarðsströnd frá Fábeinsá til Klofasteina, auk þess Hornstrandir frá Rytum um Horn til Straumness. Hann hafði mörg bú. - (VFF)
 Geirólfur bjó undir Geirólfsgnúpi að ráði Bjarnar. - (VFF)
 Geirröður nam land inn frá Þórsá að Langadalsá og bjó á Eyri. - (VFF)
 Geirsteinn kjálki nam Kjálkafjörð og Hjarðarnes með ráði Nesja-Knjúks. - (VFF)
 Geirríður fékk land og bústað í Borgardal af Geirröði bróður sínum. - (VFF)
 Geirþjófur Valþjófsson nam Suðurfirði í Arnarfirði og bjó í Geirþjófsfirði. - (VFF)
 Gils skeiðarnef nam Gilsfjörð milli Ólafsdals og Króksfjarðarmúla. hann bjó á Kleifum. - (VFF)
 Molda-Gnúpur Hrólfsson nam land milli Kúðafljóts og Eyjarár og Álftaver allt. Hann hrökklaðist síðar undan jarðeldi og flutti þá vestur í Grindavík. - (AFF)
 Molda-Gnúpssynir byggðu í Grindavík. - (SLF)
 Grenjaður Hrappsson nam Þegjandadal, Kraunaheiði, Þorgerðarfell og Laxárdal neðan. Hann bjó á Grenjaðarstöðum. - (NLF)
 Grenjuður Hermundarson nam land í Hrútafirði inn af Borðeyri og bjó að Melum ásamt Þresti bróður sínum.  - (VFF)
 Grímkell Úlfsson nam land frá Beruvíkurhrauni til Neshrauns. Hann rak burt Saxa af Saxahvoli og bjó þar. - (VFF)
 Grímur nam land frá Giljum til Grímsgils og bjó við Grímsgil. - (SLF)
 Grímur nam Grímsnes upp til Svínavatns. Hann bjó fyrst í Öndverðarnesi, síðan á Búrfelli. - (SLF)
 Grímur, leysingi Skalla-Gríms, fékk Grímsdal. - (VFF)
 Kampa-Grímur nam Köldukinn. - (NLF)
 Skalla-Grímur Kveldúlfsson nam land milli Borgarhrauns og Hafnarfjalls og bjó á Borg á Mýrum. - (VFF, SLF)
 Grímur háleyski Þórisson fékk land af Skalla-Grími milli Andakílsár og Grímsár. Hann bjó á Hvanneyri. - (SLF)
 Grís, leysingi Skalla-Gríms, fékk Grísartungu. - (VFF)
 Guðlaugur auðgi Þormóðsson nam land frá Straumfjarðará til Furu og bjó í Borgarholti. - (VFF)
 Gunnar Úlfljótsson fékk land af Helga magra milli Skjálgdalsár og Háls. Hann bjó í Djúpadal. - (NLF)
 Gunnólfur nam land milli Þverár og Glóðafeykisár og bjó í Hvammi. - (NLF)
 Gunnólfur gamli Þorbjarnarson nam Ólafsfjörð austan megin ofan frá Reykjaá út til Vámúla. Hann bjó á Gunnólfsá. - (NLF)
 Gunnólfur kroppa Þórisson nam Langanes allt fyrir utan Helkunduheiði og Gunnólfsvík. Hann bjó í Fögruvík. - (AFF)
 Gunnsteinn Gunnbjarnarson nam Skötufjörð, Laugardal og Ögurvík til Mjóafjarðar með Halldóri bróður sínum. - (VFF)

H
 Halldór Gunnbjarnarson nam Skötufjörð, Laugardal og Ögurvík til Mjóafjarðar með Gunnsteini bróður sínum. - (VFF)
 Hallgeir nam Landeyjar ásamt systkinum sínum Hildi og Ljót og bjó í Hallgeirsey. - (SLF)
 Hallkell skoraði á Grím til landa og hafði sigur. Hann bjó í Hallkelshólum. - (SLF)
 Hallsteinn fékk ytri hluta Eyrarbakka af Hásteini mági sínum. Hann bjó á Framnesi. - (SLF)
 Hallsteinn Þórólfsson nam Þorskafjörð og bjó á Hallsteinsnesi. - (VFF)
 Hallur goðlaus Helgason nam land með ráði Ingólfs Arnarsonar milli Leiruvogs og Mógilsár - (SLF)
 Hallvarður súgandi nam Súgandafjörð og Skálavík til Stiga. - (VFF)
 Haraldur hringur nam Vatnsnes að Ambáttará vestan megin og að Þverá og Bjargaósi að austan. Hann bjó að Hólum. - (NLF)
 Hákon nam Jökuldal vestan Jökulsár fyrir ofan Teigará. Hann bjó á Hákonarstöðum. - (AFF)
 Hámundur heljarskinn Hjörsson fékk land milli Merkigils og Skjálgdalsár af Helga magra og bjó á Espihóli syðri. - (NLF)
 Hásteinn Atlason nam land milli Rauðár og Ölfusár til Fyllarlækjar. Hann bjó á Stjörnusteinum. - (SLF)
 Hávarður hegri bjó í Hegranesi. - (NLF)
 Nafar-Helgi nam land frá Flókadalsá neðan Barðs um Haganes og upp að Tunguá. Hann bjó á Grindli. - (NLF)
 Helgi Heyangurs-Bjarnarson bjó að Rauðalæk. - (AFF)
 Helgi magri Eyvindarson nam allan Eyjafjörð milli Sigluness og Reynisness og bjó í Kristnesi. - (NLF)
 Helgi Hrólfsson nam land í Skutulsfirði. - (VFF)
 Helgi bjóla Ketilsson nam Kjalarnes milli Mógilsár og Mýdalsár og bjó að Hofi. - (SLF)
 Herólfur nam land í Breiðdalsvík út til Hvalsnesskriðna. - (AFF)
 Herjólfur Bárðarson fékk land af Ingólfi frænda sínum milli Reykjaness og Vogs. - (SLF)
 Herjólfur Sigurðarson nam land milli Búlandshöfða og Kirkjufjarðar. - (VFF)
 Herjólfur Þorgeirsson nam Heydalalönd neðan Tinnudalsár og út til Ormsár. - (AFF)
 Héðinn Þorsteinsson nam land fyrir innan Tunguheiði og bjó í Héðinshöfða. - (NLF)
 Hildir nam Landeyjar ásamt systkinum sínum Hallgeiri og Ljót og bjó í Hildisey. - (SLF)
 Hjalti nam Kleifarlönd og Breiðdal þar upp af. - (AFF)
 Hjalti Þórðarson nam Hjaltadal að ráði Kolbeins og bjó að Hofi. - (NLF)
 Hjálmólfur nam land um Blönduhlíð. - (NLF)
 Holti nam Langadal ofan frá Móbergi og bjó á Holtastöðum. - (NLF)
 Hrafn hafnarlykill nam land milli Hólmsár og Eyjarár og bjó í Dynskógum en færði sig svo í Lágey. - (AFF)
 Hrafn heimski Valgarðsson nam land milli Kaldaklofsár og Lambafellsár og bjó að Rauðafelli eystra. - (SLF)
 Hrafnkell Hrafnsson nam Hrafnkelsdal og bjó á Steinröðarstöðum. - (AFF)
 Kráku-Hreiðar Ófeigsson fékk tunguna niður frá Skálamýri af Eiríki í Goðdölum. Hann bjó á Steinsstöðum. - (NLF)
 Hrollaugur Rögnvaldsson nam land frá Horni til Kvíár. Hann bjó fyrst undir Skarðsbrekku í Hornafirði en síðan á Breiðabólstað í Fellshverfi. - (AFF)
 Hrolleifur mikli Arnhallsson fékk land af Höfða-Þórði í Hrolleifsdal og bjó þar en flutti síðar í Vatnsdal.  - (NLF)
 Hrolleifur Einarsson nam land fyrir utan Öxará og bjó í Heiðabæ. - (SLF)
 Hrosskell nam Svartárdal og Ýrarfellslönd ofan til Gilhaga með ráði Eiríks Hróaldssonar. Hann bjó að Ýrarfelli. - (NLF)
 Hrosskell Þorsteinsson nam Hvítársíður milli Kjarrár og Fljóta. Hann bjó á Hallkelsstöðum. - (VFF)
 Hróaldur bjóla nam land fyrir vestan Vestradalsá út til Digraness og bjó á Torfastöðum. - (AFF)
 Hróðgeir spaki nam Hraungerðingahrepp ásamt Oddgeiri. - (SLF)
 Hróðgeir hvíti Hrappsson nam Sandvík norðan Digraness og að Viðfirði. Hann bjó að Skeggjastöðum. - (AFF)
 Hrólfur rauðskeggur nam Hólmslönd öll milli Fiskár og Rangár. Hann bjó að Fossi. - (SLF)
 Hrólfur digri Eyvindarson nam land frá Lýsu til Hraunhafnarár. - (VFF)
 Hrólfur Helgason fékk öll lönd austan Eyjafjarðarár upp frá Arnarhvoli af Helga magra föður sínum. Hann bjó á Gnúpufelli. - (NLF)
 Hrómundur Þórisson nam Þverárdal og Þverárhlíð að Hallarmúla. Hann bjó á Hrómundarstöðum. - (VFF)
 Hundi, leysingi Auðar, fékk Hundadal. - (VFF)
 Hvati nam land frá Mógilslæk til Giljár og bjó á Hvatastöðum. - (NLF)
 Hörður, skipverji Auðar, fékk Hörðadal. - (VFF)
 Höskuldur Þorsteinsson nam land austan Laxár og bjó í Skörðuvík. - (NLF)

I
 Ingimundur gamli Þorsteinsson nam Vatnsdal upp frá Helgavatni og Urðarvatni. Hann bjó að Hofi. - (NLF)
 Ingjaldur Brúnason nam Ingjaldssand milli Hjallaness og Ófæru. - (VFF)
 Ingjaldur Helgason fékk land út frá Arnarhvoli til Ytri-Þverár af Helga magra, föður sínum. Hann bjó á Efri-Þverá. - (NLF)
 Ingólfur Arnarson nam land milli Ölfusár og Brynjudalsár í Hvalfirði og öll nes út. Hann bjó í Reykjavík. - (SLF)
 Ingólfur sterki Ánason nam land frá Laxá að Skraumuhlaupsá og bjó á Hólmslátri. - (VFF)
 Ingólfur Herröðarson nam Ingólfsfjörð. - (VFF)
 Ingvar fékk land af Skalla-Grími tengdasyni sínum milli Leirulækjar og Straumfjarðar. Hann bjó á Álftanesi. - (VFF)

Í
 Ísleifur nam land ásamt Ísröði bróður sínum milli Örnólfsdalsár og Hvítár ofan frá Sleggjulæk. Hann bjó á Ísleifsstöðum. - (VFF)
 Ísólfur skoraði á Vilbald til landa og eignaðist milli Kúðafljóts og Skaftár. Hann bjó eftir það á Búlandi. - (AFF)
 Ísröður nam land ásamt Ísleifi bróður sínum milli Örnólfsdalsár og Hvítár ofan frá Sleggjulæk. Hann bjó á Ísröðarstöðum. - (VFF)

J
 Jólgeir nam land milli Rauðalækjar og Steinsholts og bjó á Jólgeirsstöðum. - (SLF)
 Jörundur háls nam land frá Urðarvatni til Mógilslækjar og bjó á Grund undir Jörundarfelli. - (NLF)
 Jörundur goði Hrafnsson byggði fyrir vestan Fljót þar sem síðar hétu Svertingsstaðir. - (SLF)

K
 Kalman nam Kalmanstungu allt austur undir jökla og bjó í Kalmanstungu. - (VFF)
 Karl nam Karlsdal upp frá Hreðavatni og bjó undir Karlsfelli. - (VFF)
 Karl Steinröðarson nam Strönd alla frá Upsum til Míganda. - (NLF)
 Tungu-Kári nam land milli Norðurár og Merkigils og bjó í Flatatungu. - (NLF)
 Ketilbjörn gamli Ketilsson nam Grímsnes frá Höskuldslæk, Laugardal og Biskupstungur til Stakksár. Hann bjó á Mosfelli. - (SLF)
 Ketill fékk land af Auði djúpúðgu frá Skraumuhlaupsá til Hörðadalsár og bjó á Ketilsstöðum. - (VFF)
 Ketill keypti Hornafjarðarströnd af Hrollaugi frá Horni inn til Hamra. Hann bjó að Meðalfelli. - (AFF)
 Ketill aurriði nam land með Þjórsá og bjó á Ytri-Völlum. - (SLF)
 Ketill blundur nam land að ráði Skalla-Gríms milli Flókadalsár og Reykjadalsár upp að Rauðsgili. Hann bjó í Þrándarholti. - (SLF)
 Ketill fíflski nam land milli Geirlandsár og Fjarðarár og bjó í Kirkjubæ. - (AFF)
 Ketill þistill nam Þistilfjörð milli Hundsness og Sauðaness. - (NLF)
 Ketill einhendi Auðunarson nam Rangárvelli ytri fyrir ofan Lækjarbotna. Hann bjó að Á. - (SLF)
 Ketill Bresason nam land á Akranesi vestan Reynis til Urriðaár. - (SLF)
 Ketill ilbreiður Þorbjarnarson nam Berufjörð hjá Reykjanesi en hafði áður numið dalina vestan Arnarfjarðar milli Kópaness og Dufansdals. - (VFF)
 Ketill hængur Þorkelsson nam öll lönd milli Þjórsár og Markarfljóts, einkum milli Rangár og Hróarslækjar og bjó að Hofi. - (SLF)
 Ketill hörðski Þorsteinsson fékk land í Reykjadal hjá Eyvindi bróður sínum og bjó á Einarsstöðum. - (NLF)
 Ketill Þórisson nam land vestan Lagarfljóts milli Hengifossár og Ormsár. Hann bjó á Arneiðarstöðum. - (AFF)
 Ketill gufa Örlygsson nam Gufufjörð og Skálanes til Kollsfjarðar. - (VFF)
 Kjallakur Bjarnarson nam land frá Dögurðará til Klofninga og bjó á Kjallaksstöðum. - (VFF)
 Nesja-Knjúkur Þórólfsson nam öll nes frá Kvígandafirði til Barðastrandar. - (VFF)
 Kolbeinn klakkhöfði Atlason keypti land milli Kaldár og Hítár neðan Sandbrekku. Hann bjó á Kolbeinsstöðum. - (VFF)
 Kolbeinn Sigmundarson nam land milli Grjótár og Deildarár, Kolbeinsdal og Hjaltadal. - (NLF)
 Kolgrímur gamli Hrólfsson nam Hvalfjarðarströnd frá Botnsá til Kalmannsár og bjó á Ferstiklu. - (SLF)
 Kolli nam Kollafjörð og Skriðinsenni. Hann bjó undir Felli. - (VFF)
 Kolli nam Kollsvík í Þistilfirði og bjó þar. - (NLF)
 Kolli Hróaldsson nam Kollafjörð, Kvígandanes og Kvígandafjörð (Kvígindisfjörð). - (VFF)
 Kollsveinn rammi nam land milli Þverár og Gljúfurár og bjó á Kollsveinsstöðum. - (NLF)
 Dala-Kollur Veðrar-Grímsson nam allan Laxárdal og allt að Haukadalsá. - (VFF)
 Kolur nam land frá Fjarðarhorni til Tröllaháls og Hraunsfjarðar. Hann bjó að Kolgröfum. - (VFF)
 Kolur Óttarsson nam land fyrir austar Reyðarvatn og Stotalæk og fyrir vestan Rangá. Hann bjó að Sandgili. - (SLF)
 Krumur nam land á Hafranesi til Þernuness, Skrúð og aðrar úteyjar. - (AFF)

L
 Leiðólfur kappi nam land austan Skaftár að Drífandi og bjó að Á. Annað bú átti hann á Leiðólfsstöðum. - (AFF)
 Ljót nam Landeyjar ásamt bræðrum sínum Hallgeiri og Hildi og bjó á Ljótarstöðum. - (SLF)
 Ljótur óþveginn nam Kelduhverfi upp frá Keldunesi. - (NLF)
 Loðmundur gamli nam fyrst Loðmundarfjörð, fór síðar austan og nam land að nýju milli Hafursár og Jökulsár á Sólheimasandi (Fúlalækjar). Hann bjó að Sólheimum. - (AFF)
 Loftur Ormsson nam land vestan Þjórsár til Rauðár. Hann bjó í Gaulverjabæ. - (SLF)
 Lýtingur Arnbjarnarson nam Vopnafjarðarströnd eystri, Böðvarsdal og Fagradal. Hann bjó í Krossavík. - (AFF)

M
 Máni nam land austan Skjálfandafljóts milli Kálfborgarár og Rauðuskriðu. Hann bjó að Mánafelli. - (NLF)
 Hólmgöngu-Máni nam Skagaströnd inn til Fossár að vestan og Mánaþúfu að austan. Hann bjó í Mánavík. - (NLF)
 Már Naddoddsson nam Hrunamannahrepp ásamt Bröndólfi og bjó á Másstöðum. - (SLF)

N
 Náttfari, skipverji Garðars Svavarssonar, settist fyrstur manna að á Íslandi. Hann eignaði sér Reykjadal, en var síðar rekinn brott af Eyvindi Þorsteinssyni sem lét hann hafa Náttfaravík. - (NLF)

O
 Oddgeir nam Hraungerðingahrepp ásamt Hróðgeiri og bjó í Oddgeirshólum. - (SLF)
 Drumb-Oddur kom með Eyfröði gamla. Hann bjó á Drumboddsstöðum. - (SLF)
 Ormur nam Ormsdal og bjó þar. - (NLF)
 Hafnar-Ormur nam Melasveit frá Laxá að Andakílsá og bjó í Höfn. - (SLF)
 Ormur mjói nam víkina milli Ennis og Höfða og rak burt Ólaf belg. Hann bjó á Fróðá. - (VFF)
 Ormur ánauðgi Bárðarson byggði fyrst Vestmannaeyjar. - (SLF)
 Ormur gamli Eyvindarson nam land milli Varmár, Þverár og Ölfusár. Hann bjó í Hvammi. - (SLF)
 Ormur auðgi Úlfsson nam land með Rangá að ráði Ketils einhenda og bjó í Húsagarði. - (SLF)

Ó
 Ófeigur grettir Einarsson fékk land af Þorbirni laxakarli milli Þverár og Kálfár. Hann bjó á Ófeigsstöðum. - (SLF)
 Ófeigur Herröðarson nam Ófeigsfjörð. - (VFF)
 Ólafur belgur nam land frá Enni til Fróðár og bjó í Ólafsvík en var rekinn burt. Þá nam hann Belgsdal og bjó á Belgsstöðum. Síðast nam hann inn frá Grjótvallarmúla í Gilsfirði og bjó í Ólafsdal. - (VFF)
 Ólafur hjalti nam land að ráði Skalla-Gríms milli Grímsár og Geirsár og bjó að Varmalæk. - (SLF)
 Ólafur jafnakollur nam land frá Langadalsá til Sandeyrarár. Hann bjó í Unaðsdal. - (VFF)
 Ólafur tvennumbrúni nam öll Skeið milli Þjórsár, Hvítár og Sandlækjar. Hann bjó á Ólafsvöllum. - (SLF)
 Ólafur bekkur Karlsson  nam Ólafsfjörð vestan megin til Hvanndala og bjó að Kvíabekk. - (NLF)

R
 Rauður nam land sunnan Reykjadalsár frá Rauðsgili til Gilja. Hann bjó að Rauðsgili. - (SLF)
 Ráðormur nam land milli Rangár og Rauðalækjar og bjó í Vetleifsholti. - (SLF)
 Reistur Ketilsson nam land milli Reistargnúps og Rauðagnúps og bjó í Leirhöfn. - (NLF)

S
 Sighvatur rauði nam land með ráði Ketils hængs í Einhyrningsmörk ofan Deildarár. Hann bjó í Bólstað. - (SLF)
 Sigmundur, leysingi Skalla-Gríms, fékk land milli Gljúfurár og Norðurár. Hann bjó fyrst á Haugum, síðar í Munaðarnesi. - (VFF)
 Sigmundur Ketilsson nam land milli Hellishrauns og Beruvíkurhrauns og bjó að Laugarbrekku. - (VFF)
 Sigmundur kleykir Önundarson nam land milli Grímsár og Kerlingarár. - (AFF)
 Skagi Skoftason nam Eyjafjarðarströnd eystri milli Varðgjár og Fnjóskár að ráði Helga magra. Hann bjó í Sigluvík. - (NLF)
 Skefill nam land fyrir utan Sauðá. - (NLF)
 Skeggi Böðólfsson nam Kelduhverfi upp til Kelduness og bjó í Miklagarði. - (NLF)
 Skjöldólfur nam land frá Skjöldólfsnesi við Fagradalsá út um Streiti allt inn að Gnúpi. - (AFF)
 Skjöldólfur Vémundarson nam Jökuldal austan Jökulsár upp frá Hnefilsdalsá. Hann bjó á Skjöldólfsstöðum. - (AFF)
 Skorri, leysingi Ketils gufu, nam Skorradal fyrir ofan vatn. - (SLF)
 Snæbjörn Eyvindarson nam land milli Mjóafjarðar og Langadalsár. Hann bjó í Vatnsfirði. - (VFF)
 Sóti nam Vesturhóp og bjó undir Sótafelli. - (NLF)
 Steinbjörn körtur Refsson fékk land milli Vopnafjarðarár og Vestradalsár af Eyvindi vopna. Hann bjó að Hofi. - (AFF)
 Steinfinnur Reyrketilsson nam land með Ásbirni bróður sínum og bjó á Steinfinnsstöðum. - (SLF)
 Steingrímur trölli nam Steingrímsfjörð allan og bjó í Tröllatungu. - (VFF)
 Steinn mjögsiglandi Vígbjóðsson nam Skógarströnd inn til Laxár og bjó á Breiðabólstað. - (VFF)
 Völu-Steinn Þuríðarson nam Bolungarvík ásamt móður sinni og bjó í Vatnsnesi. - (VFF)
 Steinólfur nam Hraundal til Grjótár með leyfi Skalla-Gríms og bjó í Syðra-Hraundal. - (VFF)
 Steinólfur lági Hrólfsson nam land frá Klofasteinum til Grjótvallarmúla og bjó í Fagradal. - (VFF)
 Steinröður Melpatrixson, leysingi Þorgríms bílds, eignaðist Vatnslönd. Hann bjó á Steinröðarstöðum. - (SLF)
 Steinunn gamla fékk Rosmhvalanes fyrir utan Hvassahraun af Ingólfi frænda sínum. - (SLF)
 Svartkell nam land í Kjós milli Mýdalsár og Eilífsdalsár, bjó fyrst á Kiðafelli en síðan á Eyri. - (SLF)
 Sveinungur nam Sveinungsvík og bjó þar. - (NLF)
 Sæmundur suðureyski nam Sæmundarhlíð alla til Vatnsskarðs og bjó á Sæmundarstöðum. - (NLF)
 Sökkólfur, leysingi Auðar, fékk Sökkólfsdal og bjó á Breiðabólstað. - (VFF)
 Sölvi nam land milli Hraunhafnar og Hellis. Hann bjó fyrst í Brenningi en síðar á Sölvahamri. - (VFF)

U
 Uni Garðarsson nam land sunnan Lagarfljóts allt til Unalækjar. Hann fór síðar í Álftafjörð. - (AFF)

Ú
 Úlfar kappi, skipverji Geirröðar, fékk land af honum umhverfis Úlfarsfell. - (VFF)
 Úlfljótur nam Langaholt allt fyrir neðan Sæmundarlæk. - (NLF)
 Úlfljótur (sem flutti út lög til Íslands) keypti Lónlönd af Þórði skeggja. - (AFF)
 Úlfur nam Reykjadal vestan Laxár upp til Vestmannsvatns ásamt Vestmanni fóstbróður sínum. Hann bjó undir Skrattafelli. - (NLF)
 Úlfur víkingur nam Úlfsdali og bjó þar. - (NLF)
 Úlfur vörski keypti land af Hrollaugi frá Heinabergsá til Hregggerðismúla og bjó að Skálafelli. - (AFF)
 Úlfur Grímsson, sonur Gríms háleyska, nam land milli Hvítár og jökla. Hann bjó að Geitlandi. - (SLF)
 Úlfur skjálgi Högnason nam Reykjanes allt, milli Þorskafjarðar og Hafrafells. - (VFF)

V
 Valþjófur Örlygsson nam Kjós og bjó á Meðalfelli. - (SLF)
 Vestar Þórólfsson nam Eyrarlönd og Kirkjufjörð og bjó á Öndverðareyri. - (VFF)
 Vestmaður nam Reykjadal vestan Laxár upp til Vestmannsvatns ásamt Úlfi fóstbróður sínum. - (NLF)
 Vestmaður helgaði sér Öxarfjörð ásamt Einari Þorgeirssyni og Vémundi bróður sínum. - (NLF)
 Veturliði Arnbjarnarson nam Borgarfjörð og bjó þar. - (AFF)
 Vébjörn Végeirsson Sygnakappi nam land milli Skötufjarðar og Hestfjarðar. - (VFF)
 Vékell hamrammi nam land frá Giljá að Mælifellsá og bjó að Mælifelli. - (NLF)
 Vémundur nam Fáskrúðsfjörð allan og bjó þar. - (AFF)
 Vémundur helgaði sér Öxarfjörð ásamt Vestmanni bróður sínum og Einari Þorgeirssyni. - (NLF)
 Vésteinn Végeirsson nam land milli Hálsa í Dýrafirði og bjó í Haukadal. - (VFF)
 Vilbaldur Dufþaksson nam Tunguland milli Skaftár og Hólmsár og bjó á Búlandi fyrst um sinn. - (AFF)
 Vífill, þræll Ingólfs Arnarsonar. Ingólfur gaf honum frelsi og land og bjó hann á Vífilsstöðum. - (SLF)
 Vífill, leysingi Auðar djúpúðgu, fékk Vífilsdal. - (VFF)

Þ
 Þengill mjögsiglandi nam land frá Fnjóská til Grenivíkur og bjó í Höfða. - (NLF)
 Þjóðrekur nam fyrst Breiðdal en fór svo í Berufjörð og nam hann allan og um Búlandsnes að Rauðuskriðu. Hann bjó að Skála. - (AFF)
 Þorbjörg stöng fékk land af Skalla-Grími upp með Langá að sunnan og bjó í Stangarholti. - (VFF)
 Þorbjörn bitra nam Bitrufjörð. - (VFF)
 Þorbjörn blesi nam Norðurárdal sunnan ár upp frá Króki og Hellisdal allan. Hann bjó á Blesastöðum. - (VFF)
 Þorbjörn jarlakappi keypti land af Mávi milli Selalækjar og Laxár og bjó að Hólum. - (SLF)
 Þorbjörn kolka nam Kolkumýrar og bjó þar.  - (NLF)
 Þorbjörn krumur fékk land af Skalla-Grími utan Gufár og bjó í Hólum. - (VFF)
 Þorbjörn laxakarl nam Þjórsárdal allan og Gnúpverjahrepp til Kálfár. Hann bjó fyrst í Miðhúsum en svo í Haga. - (SLF)
 Þorbjörn svarti keypti land af Hafnar-Ormi frá Seleyri til Fossár. Hann bjó á Skeljabrekku. - (SLF)
 Þorbjörn Arnbjarnarson nam Stafholtstungu milli Norðurár og Þverár og bjó í Arnarholti. - (VFF)
 Þorbjörn loki Böðmóðsson nam Djúpafjörð og Grónes til Gufufjarðar. - (VFF)
 Þorbjörn skúmi Böðvarsson nam hálfan Patreksfjörð og Tálknafjörð til Kópaness með tálkna bróður sínum. - (VFF)
 Þorbjörn tálkni Böðvarsson nam hálfan Patreksfjörð og Tálknafjörð til Kópaness með skúma bróður sínum. - (VFF)
 Þorbrandur örrek nam Silfrastaðahlíð alla upp frá Bólstaðará og Norðurárdal norðan. Hann bjó á Þorbrandsstöðum. - (NLF)
 Þorbrandur Þorbjarnarson nam land milli Stakksár og Kaldakvíslar og efri hluta Hrunamannahrepps. Hann bjó í Haukadal.  - (SLF)
 Þorfinnur bjó fyrstur á Skeggjastöðum að ráði Þórðar hálma. - (AFF)
 Þorfinnur strangi fékk land af Skalla-Grími fyrir utan Langá milli Leirulækjar og fjalls. Hann bjó að Fossi. - (VFF)
 Þorfinnur máni Áskelsson nam land fyrir neðan Eyjardalsá til Landamóts og um Ljósavatnsskarð. Hann bjó að Öxará. - (NLF)
 Þorgautur fékk land af Hrosskatli í Hvítársíðu og bjó á Þorgautsstöðum. - (VFF)
 Þorgerður nam allt Ingólfshöfðahverfi milli Kvíár og Jökulsár og bjó að Sandfelli. - (AFF)
 Þorgeir nam Þorgeirsfjörð og Hvalvatnsfjörð. - (NLF)
 Þorgeir jarðlangur fékk land af Skalla-Grími upp með Langá að sunnan og bjó á Jarðlangsstöðum. - (VFF)
 Þorgeir meldún fékk lönd af Birni ofan Grímsár og bjó í Tungufelli. - (SLF)
 Þorgeir Ásgrímsson keypi Oddalönd af Hrafni Hængssyni milli Rangár og Hróarslækjar. Hann bjó í Odda. - (SLF)
 Þorgeir hörski Bárðarson keypti land af Ásgeiri kneif milli Lambafellsár og Írarár. Hann bjó í Holti. - (SLF)
 Þorgeir Þórðarson fékk land af Helga magra frá Þverá út til Varðgjár og bjó að Fiskilæk. - (NLF)
 Þorgils knappi, leysingi Kolla Hróaldssonar, nam Knappadal (Hnappadal). - (VFF)
 Þorgrímur bíldur nam öll lönd fyrir ofan Þverá og bjó að Bíldsfelli. - (SLF)
 Þorkell bjálfi eignaðist lönd milli Rangár og Þjórsár og bjó í Háfi. - (SLF)
 Þorkell bundinfóti nam land með ráði Ketils hængs umhverfis Þríhyrning og bjó undir fjallinu. - (SLF)
 Þorkell fullspakur nam Njarðvík og bjó þar. - (AFF)
 Þorkell hái bjó fyrstur að Grænavatni. - (NLF)
 Þorkell kornamúli nam ásinn upp frá Kollslæk til Deildargils og bjó í Ási. - (SLF)
 Þorkell vingnir Skíðason nam land um Vatnsskarð og Svartárdal. - (NLF)
 Þormóður nam Grenivík og Hvallátur sem og Strönd út til Þorgeirsfjarðar. - (NLF)
 Þormóður beigaldi fékk land af Skalla-Grími utan Gufár og bjó á Beigalda. - (VFF)
 Þormóður gamli Bresason nam land á Akranesi sunnan Reynis til Kalmannsár og bjó á Innri-Hólmi. - (SLF)
 Þormóður rammi Haraldsson nam Siglufjörð og Héðinsfjörð til Hvanndala og bjó á Siglunesi. - (NLF)
 Þormóður goði Oddsson nam land með Þórði bróður sínum frá Gnúpá að Straumfjarðará og bjó á Rauðkollsstöðum. - (VFF)
 Þormóður skafti Óleifsson fékk land af Þorbirni laxakarli austan Kálfár og bjó í Skaftaholti. - (SLF)
 Þorsteinn kleggi nam Húsavík og bjó þar. - (AFF)
 Þorsteinn lunan nam efri hluta Þjórsárholta ásamt Þorgilsi syni sínum. Þeir bjuggu í Lunansholti. - (SLF)
 Þorsteinn skjálgi keypti land af Hrollaugi frá Viðborði um Mýrar til Heinabergsár. - (AFF)
 Þorsteinn trumbubein nam land fyrir utan Leiruvog til Hvalsnessskriðna. - (AFF)
 Þorsteinn torfi Arnbjarnarson nam Hlíð alla frá Ósfjöllum upp til Hvannár. Hann bjó að Fossvelli. - (AFF)
 Þorsteinn  tjaldstæðingur Ásgrímsson nam land að ráði Flosa Þorbjarnarsonar fyrir ofan Víkingslæk og bjó að Skarði. - (SLF)
 Þorsteinn leggur Bjarnarson nam öll lönd frá Jökulsá í Lóni að Horni og bjó í Böðvarsholti en fór svo aftur úr landi. - (AFF)
 Þorsteinn svarfaður Rauðsson nam Svarfaðardal að ráði Helga magra. - (NLF)
 Þorsteinn Sigmundarson bjó fyrstur að Mývatni. - (NLF)
 Þorsteinn Sölmundarson nam land milli Fossár og Botnsár. - (SLF)
 Þorsteinn hvíti Ölvisson keypti land af Eyvindi vopna og bjó á Tóftavelli en flutti síðar að Hofi. - (AFF)
 Þorvaldur Ásvaldsson nam Drangaland og Drangavík til Enginess. Hann bjó að Dröngum. - (VFF)
 Þorvarður fékk land af Hrosskatli upp með Fljótum og bjó á Þorvarðsstöðum. - (VFF)
 Þorviður nam land frá Mælfellsá að Giljá. - (NLF)
 Þorviður Úlfarsson fékk land af Lofti á Breiðumýri og bjó í Vorsabæ. - (SLF)
 Þórarinn krókur nam Króksfjörð til Hafrafells frá Króksfjarðarnesi. - (VFF)
 Þórarinn Þorkelsson nam land með Þjórsá milli Skúfslækjar og Rauðár. - (SLF)
 Þórbergur nam báða Langadali og bjó í hinum ytra. - (VFF)
 Þórður slítandi nam Hörgárdal upp frá Myrká og ofan til Dranga. - (NLF)
 Höfða-Þórður Bjarnarson nam Höfðaströnd milli Unadalsár og Hrolleifsdalsár og bjó að Höfða. - (NLF)
 Þórður knappur Bjarnarson nam land upp frá Stíflu að Tunguá. Hann bjó á Knappsstöðum. - (NLF)
 Þórður illugi Eyvindarson fékk land af Hrollaugi milli Jökulsár og Kvíár. Hann bjó undir Felli við Breiðá. - (AFF)
 Þórður skeggi Hrappsson nam land í Lóni milli Lónsheiðar og Jökulsár og bjó í Bæ. Síðar fluttist hann vestur í Mosfellssveit og nam þar land með ráði Ingólfs Arnarsonar milli Úlfarsár og Leiruvogs. Bjó eftir það á Skeggjastöðum. - (AFF, SLF)
 Þórður gnúpa Oddsson nam land með Þormóði bróður sínum frá Gnúpá að Straumfjarðará og bjó í Gnúpudal. - (VFF)
 Þórður Víkingsson nam land norðan Dýrafjarðar milli Þúfu og Jarðfallsgils. Hann bjó í Alviðru. - (VFF)
 Þórður Þórólfsson nam öll Tungulönd milli Lagarfljóts og Jökulsár fyrir utan Rangá. - (AFF)
 Þórhaddur gamli nam Stöðvarfjörð allan og bjó þar. - (AFF)
 Þórhaddur Steinsson nam Hítardal til Grjótár og allt til sjávar milli Hítarár og Kaldár. - (VFF)
 Hvamm-Þórir nam land milli Laxár í Kjós og Fossár og bjó í Hvammi. - (SLF)
 Þórir dúfunef nam land milli Glóðafeykisár og Djúpár og bjó á Flugumýri.  - (NLF)
 Þórir haustmyrkur nam Selvog og Krísuvík. - (SLF)
 Þórir hávi nam Krossavík milli Gerpis og Reyðarfjarðar. - (AFF)
 Þórir lína nam Breiðuvík og bjó þar. - (AFF)
 Þórir þurs fékk land af Skalla-Grími upp með Langá að sunnan og bjó á Þursstöðum. - (VFF)
 Þórir þursasprengir nam Öxnadal allan og bjó að Vatnsá. - (NLF)
 Þórir Ásason nam Kallnesingahrepp allan og bjó á Selfossi. - (SLF)
 Þórir Grímsson nam land um Ljósavatnsskarð. - (NLF)
 Sel-Þórir Grímsson nam land milli Kaldár og Gnúpár neðan Knappadals. Hann bjó á Ytra-Rauðamel. - (VFF)
 Þórir snepill Ketilsson nam Fnjóskadal allan til Ódeilu og bjó í Lundi. - (NLF)
 Þóroddur nam land í Hrútafirði og bjó á Þóroddsstöðum. - (NLF)
 Þórólfur brækir nam hluta af Skutulsfirði og Skálavík. - (VFF)
 Þórólfur fasthaldi  nam land frá Sandeyrará til Gýgjarsporsár í Hrafnsfirði. Hann bjó að Snæfjöllum. - (VFF)
 Þórólfur Mostrarskegg nam Þórsnes að Stafá og Þórsá og bjó á Hofsstöðum. - (VFF)
 Þórólfur spör nam Patreksfjörð vestan megin, Breiðuvík, Látravík og Keflavík. Hann bjó á Hvallátrum. - (VFF)
 Þórólfur Asksson nam land að ráði Ásgerðar fyrir vestan Fljót og bjó í Þórólfsfelli. - (SLF)
 Þórunn fékk land ofan til Víðilækjar og bjó í Þórunnarholti. - (VFF)
 Þórunn nam Þórunnarhálsa alla. - (SLF)
 Þrasi Þórólfsson nam land milli Jökulsár á Sólheimasandi og Kaldaklofsár. Hann bjó á Eystri-Skógum. - (SLF)
 Þrándur mjóbeinn nam eyjar vestan Bjarneyjaflóa og bjó í Flatey. - (VFF)
 Þrándur mjögsiglandi Bjarnarson nam land milli Þjórsár, Laxár, Kálfár og Sandlækjar. Hann bjó í Þrándarholti. - (SLF)
 Þröstur Hermundarson nam land í Hrútafirði inn af Borðeyri og bjó að Melum ásamt Grenjuði bróður sínum.  - (VFF)
 Þuríður spákona, systir Þórunnar, átti land fyrir ofan Þórunni og bjó í Gröf. - (VFF)
 Þuríður sundafyllir nam Bolungarvík með Völu-Steini syni sínum og bjó í Vatnsnesi. - (VFF)

Æ
 Ævar gamli Ketilsson nam Langadal fyrir ofan Móbergsbrekkur og bjó í Ævarsskarði. - (NLF)
 Ævar gamli Þorgeirsson dvaldi fyrst í Reyðarfirði áður en hann fékk Skriðdal ofan Gilsár af Brynjólfi bróður sínum. Hann bjó á Arnaldsstöðum. - (AFF)

Ö
 Ölvir Eysteinsson nam land austan Grímsár og bjó í Höfða. - (AFF)
 Öndóttur keypti land af Sleitu-Birni milli Gljúfurár og Kolbeinsáróss upp að Hálsagróf. Hann bjó í Viðvík. - (NLF)
 Brand-Önundur nam Melrakkanes inn að Hamarsá og Kambsdal norðan Múla. - (AFF)
 Önundur bíldur  nam land austan Hróarslækjar og bjó í Önundarholti. - (SLF)
 Önundur breiðskeggur nam alla tunguna milli Reykjadalsár og Hvítár. Hann bjó á Breiðabólstað. - (SLF)
 Önundur vís nam Austurdal upp frá Merkigili. - (NLF)
 Önundur Blængsson nam Kelduhverfi frá Keldunesi og bjó í Ási. - (NLF)
 Önundur tréfótur Ófeigsson nam land frá Kleifum til Ófæru og bjó í Kaldbak. - (VFF)
 Önundur Víkingsson nam Önundarfjörð og bjó á Eyri. - (VFF)
 Örlygur Böðvarsson fékk land og bú í Aðalvík af Geirmundi heljarskinn og eignaðist Jökulfirði. - (VFF)
 Örlygur gamli Hrappsson nam land með ráði Helga bjólu frá Mógilsá til Ósvífurslækjar og bjó að Esjubergi. - (SLF)
 Örn  nam land í Arnarfirði en fluttist síðar til Eyjafjarðar og fékk þar lönd af Hámundi heljarskinn. Hann bjó í Arnarnesi.  - (VFF, NLF)
 Örn gamli nam Sanddal, Mjóadal og Norðurárdal frá Króki niður að Arnarbæli. Hann bjó á Háreksstöðum. - (VFF)
 Örnólfur nam Örnólfsdal og Kjarradal upp til Hvítbjarga. Hann bjó á Örnólfsstöðum. - (VFF)
 Össur slagakollur nam land milli Ormsár og Rangár. - (AFF)
 Össur hvíti Þorleifsson nam Holtalönd milli Þjórsár og Hraunslækjar. Hann bjó í Kampaholti. - (SLF)

Listar tengdir sögu Íslands